आम आदमी पार्टी (आप) के संयोजक अरविंद केजरीवाल न्यूयॉर्क के प्रतिष्ठित कोलंबिया विश्वविद्यालय में रविवार को छात्रों को संबोधित करेंगे।
शिकागो से 'आप' के एक कार्यकर्ता मुनीश रायजदा ने बताया कि केजरीवाल का न्यूयॉर्क में 24 घंटे से कम समय रहने का कार्यक्रम है। इस दौरान वह 7 दिसंबर को कोलंबिया विश्वविद्यालय के स्कूल ऑफ इंटरनेशनल एंड पब्लिक अफेयर (एसआईपीए) के छात्रों के साथ बातचीत करेंगे।
दिल्ली विधानसभा चुनावों के कारण केजरीवाल के व्यस्त कार्यक्रम के चलते, उस देश में रहने वाले अपने समर्थकों के आग्रह के कारण वह कम समय के लिए अमेरिका की यात्रा कर रहे हैं।
उन्होंने कहा, 'आप' के जनाधार वाले उत्तरी अमेरिका और ब्रिटेन के विभिन्न शहरों की यात्रा के लिए केजरीवाल की भारी मांग है। उन्होंने कहा कि केजरीवाल अमेरिका में 'आप' समर्थकों के साथ भी बातचीत करेंगे।
hin_Deva hin_Deva hin_Deva hin_Deva